Sodba Sodišča (drugi senat) z dne 28. februarja 2013 –
Ellinika Nafpigeia proti Komisiji
(Zadeva C‑246/12 P)
„Pritožba – Državne pomoči – Ladjedelništvo – Sklep, s katerim so bile pomoči razglašene za nezdružljive s skupnim trgom – Zaščita bistvenih interesov nacionalne varnosti – Pogoji konkurence na notranjem trgu“
1.                     Pravo Evropske unije – Pogodba DEU – Splošne in končne določbe – Pristojnost držav članic za sprejetje ukrepov za zagotovitev nacionalne varnosti – Proizvodnja orožja in trgovina z njim – Posebna postopkovna ureditev, uvedena s členom 348 PDEU – Škodovanje konkurenci, povzročeno s sistemom pomoči, dodeljenih civilnim dejavnostim – Neuporabljivost (Členi 107 PDEU, 346(1)(b) PDEU in 348 PDEU) (Glej točke od 16 do 22 in od 40 do 42.)
2.                     Pritožba – Razlogi – Napačna presoja dejstev – Nedopustnost – Nadzor Sodišča nad presojo dejstev in dokazov – Izključitev, razen ob izkrivljanju (Člen 256 PDEU; Statut Sodišča, člen 58, prvi odstavek) (Glej točki 28 in 29.)
3.                     Pomoči, ki jih dodelijo države – Upravni postopek – Obveznost Komisije, da zainteresirane stranke opomni, naj predložijo stališča – Nemožnost zainteresiranih strank, da uveljavljajo svojo pravico do obrambe (Člen 108(2) PDEU) (glej točki 54 in 55.)
Predmet
Pritožba zoper sodbo Splošnega sodišča (sedmi senat) z dne 15. marca 2012 v zadevi Ellinika Nafpigeia proti Komisiji (T‑391/08) s katero je bila zavrnjena tožba za razglasitev delne ničnosti Sklepa Komisije C(2008) 3118 final z dne 2. julija 2008, s katerim so bile za nezdružljive s skupnim trgom razglašene pomoči, ki so jih grški organi dodelili družbi Ellinika Nafpigeia (Hellenic Shipyards „HSY“) v okviru sprememb prvotnega investicijskega načrta v zvezi z prestrukturiranjem te ladjedelnice (državna pomoč C 16/2004 (ex NN29/2004, CP 71/2002 in CP 133/2005)).
Izrek
1.
1. Pritožba se zavrne.
2.
2. Družbi Ellinika Nafpigeia AE se naloži plačilo stroškov.